

|  |  |  |
| --- | --- | --- |
| Mõisa tee 17 Kiiu alevik | telefon +372 606 6370 | arvelduskonto: |
| 74604 Harju maakond | e-post: vallavalitsus@kuusalu.ee | EE742200001120050586 |
| Reg kood 75033496 | veeb <http://www.kuusalu.ee> | Swedbank |

Terviseamet

info@terviseamet.ee

13.03.2025 nr 7-2/10

**Kuusalu valla üldplaneeringu ja keskkonnamõju**

**strateegilise hindamise eelnõu kooskõlastamine**

**Lugupeetud kooskõlastaja**

Kuusalu valla üldplaneeringu algatamise ajal kehtinud planeerimisseaduse[[1]](#footnote-1) (edaspidi *varasem PlanS*) § 17 kohaselt esitatakse üldplaneering ja keskkonnamõju strateegilise hindamise aruande eelnõu kooskõlastamiseks käesoleva seaduse § 17 lõike 2 punktis 3 nimetatud asutustele[[2]](#footnote-2).

Vastavalt varasema PlanS-ile ja kehtivale Vabariigi Valitsuse 17.12.2015 määrusele nr 133 „Planeeringute koostamisel koostöö tegemise kord ja planeeringute kooskõlastamise alused“ esitame Kuusalu valla üldplaneeringu ja keskkonnamõju strateegilise hindamise aruande eelnõu kooskõlastamiseks.

Varasema PlanS § 17 lg 5 kohaselt, kui kooskõlastaja ei ole ühe kuu jooksul üldplaneeringu ja keskkonnamõju strateegilise hindamise aruande eelnõu saamisest arvates kooskõlastamisest keeldunud ega ole taotlenud tähtaja pikendamist, loetakse üldplaneering ja keskkonnamõju strateegilise hindamise aruande eelnõu kooskõlastaja poolt vaikimisi kooskõlastatuks.

Üldplaneeringu ja KSH materjalidega saab digitaalselt tutvuda Kuusalu valla üldplaneeringu veebilehel [Kuusalu valla üldplaneering](https://dge.ee/maps/Kuusalu-vald/). Sealt leiate üldplaneeringu seletuskirja, joonised, kaardirakenduse, KSH aruande eelnõu ja muud üldplaneeringuga seonduvad lisad.

Kooskõlastusi ootame **kuni** **19. aprillini 2025** aadressil yldplaneering@kuusalu.ee või Kuusalu Vallavalitsuses aadressil Mõisa tee 17, Kiiu alevik, 74604, Kuusalu vald.

Kuusalu valla üldplaneeringut ja KSH aruannet koostab Hendrikson & Ko OÜ ja läbiviimist korraldab Kuusalu Vallavalitsus.

Lugupidamisega

Terje Kraanvelt

vallavanem

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Kuusalu valla uue üldplaneeringu koostamine algatati vallavolikogu 17.06.2009 otsusega nr 49 ja üldplaneeringut menetletakse ehitusseadustiku ja planeerimisseaduse rakendamise seaduse § 1 lg-st 1 tulenevalt kuni 30.06.2015 kehtinud planeerimisseaduse redaktsiooni (RT I, 13.03.2014, 97) alusel.

2 Haldusmenetluse seaduse § 5 lg 5 sätestab, et kui haldusmenetlust reguleerivad õigusnormid muutuvad menetluse ajal, kohaldatakse menetluse alguses kehtinud õigusnorme.

1. [↑](#footnote-ref-1)
2. [↑](#footnote-ref-2)